Jean, greve af Paris, hertug af Vendôme (fransk: Jean-Carl Pierre Marie d'Orléans) (født 19. maj 1965 i Boulogne-Billancourt, Hauts-de-Seine, Île-de-France, Frankrig er en fransk prins, der siden 2019 har været én af Frankrigs tre tronprætendenter.  Forfædre Prins Jean er søn af Marie-Thérèse af Württemberg, hertuginde af Montpensier og sønnesøn af Henrik af Paris, der var fransk tronprætendent fra 1940 til 1999.  Pga kongelig indavl gennem århundreder nedstammer prinsen fra Henrik 4. af Frankrig, den første konge af Huset Bourbon, gennem ikke færre end 108 linjer.  Familie Prins Jean er gift og har tre døtre og to sønner.  Gaston af Orléans (født 2009) er den ældste søn, og dermed titulær kronprins (dauphin de France).  Tronprætendent Den 31. december 2017 døde François, greve af Clermont, der var prins Jeans ældre bror, og Jean blev titulær kronprins (dauphin de France).  Den 21. januar 2019 døde prins Jeans far Henri, og Jean blev dermed fransk tronprætendent.